ใครที่จะต้องเสียภาษีมีเฮ!! หลังครม.ให้ปรับโครงสร้างภาษีใหม่ไฉไลกว่าเดิม - FINNOMENA
19 เม.ย. 2559

HOT NEWS DIGEST – ใครที่จะต้องเสียภาษีมีเฮ!! หลังครม.ให้ปรับโครงสร้างภาษีใหม่ไฉไลกว่าเดิม
ครม.ได้ให้ปรับปรุงโครงสร้างภาษีเงินได้สำหรับบุคคลธรรมดา เพื่อลดภาระภาษีมนุษย์เงินเดือนสำหรับชนชั้นกลาง
นอกจากนี้ได้ปรับเพิ่มค่าลดหย่อนส่วนบุคคล จากปัจจุบันค่าใช้จ่ายส่วนบุคคลที่นำมาหักลดหย่อนภาษีจะหักค่าใช้จ่ายได้ 40% ของเงินได้แต่ไม่เกิน 60,000 บาท แก้ใหม่เป็นหักได้ 50% และไม่เกิน 100,000 บาท
รวมถึงเพิ่มค่าลดหย่อนส่วนตัวจาก 30,000 บาทต่อคนก็เพิ่มเป็น 60,000 บาทต่อคน
สำหรับคนที่มีเฉพาะเงินได้ประเภทเงินเดือนและหักลดหย่อนส่วนตัวโดยไม่มีรายการหักลดหย่อนอื่นจะเริ่มที่จะเสียภาษีเมื่อมีรายได้ 26,000 บาทต่อเดือน
โดยสรุปแล้วการปรับปรุงโครงสร้างภาษีนี้ก็จะดีกับมนุษย์เงินเดือนอย่างเราๆนั่นเอง แต่การปรับปรุงโครงสร้างภาษีใหม่นี้ จะเริ่มใช้ในปีภาษี 2560 นะจ๊ะ
FINNOMENA รายงาน
ครม.ไฟเขียวปรับโครงสร้างภาษี รายได้ไม่ถึง 2.6 หมื่นไม่เสียภาษี
แหล่งข่าว : ไทยรัฐ 19 เมษายน 2559
ครม. มีมติเห็นชอบ ปรับโครงสร้างภาษีเงินได้บุคคลธรรมดา หักค่าใช้จ่ายเพิ่มได้ 1 แสนบาท เงินเดือนไม่ถึง 26,000 บาท ไม่ต้องเสียภาษี บังคับสำหรับเงินได้พึงประเมินในปีภาษี 2560 เป็นต้นไป …
วันที่ 19 เม.ย.59 นายอภิศักดิ์ ตันติวรวงศ์ รมว.คลัง เปิดเผยว่า ที่ประชุมคณะรัฐมนตรี ได้มีมติเห็นชอบตามข้อเสนอของกระทรวงการคลังเกี่ยวกับการปรับปรุงโครงสร้างภาษีเงินได้บุคคลธรรมดา ดังนี้
การหักค่าใช้จ่ายของเงินเดือน ค่าจ้าง ค่านายหน้า อันเป็นเงินได้พึงประเมินตามมาตรา 40 (1) และ (2) แห่งประมวลรัษฎากร จากเดิมให้หักค่าใช้จ่ายเป็นการเหมาได้ 40% ของเงินได้แต่ไม่เกิน 60,000 บาท เป็น 50% ของเงินได้แต่ไม่เกิน 100,000 บาท ปรับปรุง
อ่านต่อได้ที่ : ครม.ไฟเขียวปรับโครงสร้างภาษี รายได้ไม่ถึง 2.6 หมื่นไม่เสียภาษี
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
  แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ